{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":45,"n_cols":6,"rows_kept":45,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Prijedlogu Pravilnika o vatrogasnim zvanjima"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"TOMISLAV LONČAR","PRAVILNIK O VATROGASNIM ZVANJIMA","Dolazi do diskriminacije vatrogasaca koji su 20+ godina profesionalni vatrogasci, jer nemaju mogućnost napredovanja.","Primljeno na znanje","Primljeno na znanje"]
[2,"FRANE MARČIĆ","I. OPĆE ODREDBE,\n Članak 2. ","Poštovani, \nnadam se da će se usvojiti prijedlog kolege Adriana Begića i na taj način poslati jasnu poruku da prepoznajemo studijske programe koji su izravno usmjereni na vatrogastvo. \n\nHvala.","Primljeno na znanje","Primljeno na znanje"]
[3,"ADRIAN BEGIĆ","I. OPĆE ODREDBE,\n Članak 2. ","Poštovani,\nu prijedlogu Pravilnika o vatrogasnim zvanjima i prijedlogu Pravilnika o klasifikaciji vatrogasnih postrojbi, klasifikaciji radnih mjesta profesionalnih vatrogasaca i koeficijentima složenosti poslova uočava se da se obrazovanje primarno vrednuje prema razinama HKO-a (npr. 6. sv./6. st. i 7.1. sv./7.1. st.), pri čemu se u praksi izjednačavaju programi iste razine bez obzira na njihovu sadržajnu povezanost s vatrogastvom. Istodobno, upravo su te razine ključne za napredovanje, stjecanje viših zvanja i raspored na zahtjevnija rukovodeća radna mjesta.\nPredlaže se da se uz razinu HKO-a uvede i kriterij “vatrogastvu relevantne kvalifikacije“, kako bi se prepoznali studijski programi koji su izravno usmjereni na vatrogastvo (npr. menadžment u vatrogastvu i istrage požara, zaštita od požara i srodna područja). Takve kvalifikacije, zbog specifičnih ishoda učenja i neposredne primjenjivosti u operativi, prevenciji i rukovođenju, ne bi trebale biti u potpunosti izjednačene s obrazovanjima iste razine koja nemaju vezu s vatrogasnom strukom.\nU tom smislu bilo bi pravedno i korisno da Hrvatska vatrogasna zajednica, uz mišljenje Državne vatrogasne škole, utvrdi okvirni popis ili kriterije za “vatrogastvu relevantne” programe ako oni u svojim ishodima učenja obuhvaćaju područja zaštite od požara, vatrogasne operative, upravljanja rizicima, kriznog upravljanja, sigurnosti i rukovođenja u vatrogastvu, te propiše da oni predstavljaju prednost pri stjecanju viših zvanja, kao i pri klasifikaciji i imenovanju na radna mjesta I. i II. vrste. Time bi se zadržala jasna struktura HKO-a, ali bi se sustav dopunio sadržajnim kriterijem koji pridonosi pravednijem i funkcionalnijem razvoju kadra u profesionalnom i dobrovoljnom vatrogastvu.","Primljeno na znanje","Primljeno na znanje"]
[4,"LUKA ČUČUKOVIĆ","I. OPĆE ODREDBE,\nČlanak 3.","Predlažem da se uvede dodatna točka koja regulria nošenje pisane oznake funkcije dobrovoljnog vatrogasca - razlog ovome je raširena upotreba istih u velikom broju dobrovoljnih vatrogasnih društava i vatroganih zajednica.\nKonkretno: Pisana funkcionalna oznaka može se nositi jedan centimetar iznad poklopca lijevog džepa vatrogasne radne odore i odore za gašenje šumskih požara. \nTakođer je potrebno navesti da se u slučaju nošenja pisane funkcionalne oznake, funkcionalna oznaka oblika pravokutnika nosi se jedan centimetar iznad pisane funkcionalne oznake u sredini.\nProblem primarno proizlazi iz manja vrsta funkcionalnih oznaka, što stvara problem u većim organizacijama; primjer je nepostojanje oznake za pomoćnika zapovjednika, člana nadzornog odbora (koji je prisutan u mnogim organizacijama) te ostalih funkcija za koje ne postoje pravokutne/romboidne oznake. \nTakođer bi bilo dobro u ovom članku navesti kako se nose oznake radnih mjesta profesionalnih vatrogasaca, kako se ista informacija nebi morala tražiti po ostatku pravilnika.","Primljeno na znanje","Primljeno na znanje"]
[5,"MARIJA RESMAN","I. OPĆE ODREDBE,\nČlanak 3.","Predlažemo izmjenu članka 3. st.12.  prijedloga Pravilnika koji se odnosi na uručenje oznake vatrogasnog zvanja, odnosno da se oznake vatrogasnog zvanja za prof. vatrogasce ne uručuju dok profesionalni  vatrogasac nije raspoređen na radno mjesto koje uvjetuje kvalifikaciju koju je vatrogasac stekao. Navedeno se predlaže u skladu sa člankom 7. st. 5. i 6. prijedloga Pravilnika.\nPredlažemo da članak 3.st. 12. glasi: \n\"Članak 3.st.12.) Oznaku vatrogasnog zvanja vatrogascu uručuje nadređeni zapovjednik po stjecanju vatrogasnog zvanja, a za profesionalne vatrogasce oznake vatrogasnog zvanja se uručuju kada je ispunjen  i uvjet da  je vatrogasac raspoređen, odnosno zaposlen na radnom mjestu za koje je kao uvjet propisana razina kvalifikacije koju je vatrogasac stekao.\"","Prihvaćen","Uvršteno u članak 7."]
[6,"ANTONIO METIĆ","I. OPĆE ODREDBE,\nČlanak 3.","Čime će se regulirati izgled oznaka stečenih specijalnosti u sustavu vatrogastva koje se spominju u Čl. 3. st. 10.? \n\nPrijedlog je da se iste uvrste u prilog kao i vatrogasna zvanja i funkcionalne oznake","Nije prihvaćen","Isto je propisano programima neformalnog obrazovanja za stjecanje specijalnosti"]
[7,"ANTONIO METIĆ","I. OPĆE ODREDBE,\nČlanak 3.","Čl. 3. st. 1. propisuje kako se oznake vatrogasnih zvanja nose na naramenicama košulje i jakne svečane i radne odore\nU Čl. 3. st. 2. stoji kako: \"Ukoliko vatrogasna radna odora ili zaštitno odijelo za gašenje požara otvorenog prostora nema mjesta za navlaku, oznake vatrogasnih zvanja vatrogasaca nose se na lijevoj strani iznad poklopca džepa košulje i jakne, iznad oznaka radnog mjesta odnosno funkcionalne oznake.\"\n\nUkoliko je potrebno da se zvanja nose na odijelu za gašenje požara otvorenog prostora, to treba i dodati u st. 1.","Nije prihvaćen","Odijelo za gašenje požara je vrsta radna odora."]
[8,"STJEPAN TOMAŠEK","I. OPĆE ODREDBE,\nČlanak 3.","Predlaže se da se u članku 3. stavku 10. precizno propiše popis vatrogasnih specijalnosti za koje je propisano nošenje oznake specijalnosti na vatrogasnoj odori. Također se predlaže da se u prilogu pravilnika objavi vizualni prikaz izgleda svake propisane oznake specijalnosti koja se može istaknuti iznad poklopca desnog džepa vatrogasne odore ili zaštitnog odijela.  Isto tako predlaže se da se u članku 3. stavka 7. propiše dimenzija zastave Republike Hrvatske kako bi svi vatrogasci imali iste dimenzije zastave na lijevoj nadlaktici vatrogasne odore uz objavu vizualnog prikaza zastave u prilogu ovog pravilnika.","Djelomično prihvaćen","Dimenzija zastave propisana, ostalo će biti i je uređeno programima neformalnog obrazovanja za stjecanje specijalnosti"]
[9,"ROBERT NOVAK","III. STJECANJE VATROGASNIH ZVANJA,\nČlanak 6.","Pozdravljam pravednu izmjenu u kojoj vatrogasci sa HKO 4.2 mogu napredovati u dočasnička zvanja","Primljeno na znanje","Primljeno na znanje"]
[10,"JAVNA VATROGASNA POSTROJBA ZADAR","III. STJECANJE VATROGASNIH ZVANJA,\nČlanak 6.","U stavku 22. ovog članka jasno je definirano da profesionalni vatrogasac sa počasnim zvanjem ne stječe pravo na dodatak, ali bilo bi dobro radi pravne sigurnosti naglasiti i da li navedeno zvanje profesionalni vatrogasac može koristiti kao uvjet za zapošljavanje na - primjerice - radno mjesto zapovjednika postrojbe gdje se traži \"najmanje vatrogasno zvanje viši vatrogasni časnik\", obzirom da je počasno zvanje veće od traženog.","Primljeno na znanje","Primljeno na znanje"]
[11,"TOMISLAV LONČAR","III. STJECANJE VATROGASNIH ZVANJA,\nČlanak 6.","Što je s osobama koji imaju završen 7 stupanj školovanja, 20+ godina rada u profesionalnom vatrogastvu, a nisu imali priliku raditi na radnim mjestima dočasnika, časnika i slično_","Nije prihvaćen","Odredbe članka 6. Pravilnika propisuju uvjete za stjecanje vatrogasnih zvanja"]
[12,"FILIP POFUK","III. STJECANJE VATROGASNIH ZVANJA,\nČlanak 7.","Predlažem da se točka (3) izmjeni i glasi:\n(3) Profesionalni vatrogasac koji najmanje četiri godine obavlja poslove profesionalnog vatrogasca na radnom mjestu za koje je propisan uvjet stečena kvalifikacija na razini 4.1. ili 4.2. HKO-a te je stekao kvalifikaciju na razini 7.1. sv. ili 7.1. st. HKO-a ispunjava uvjete za stjecanje zvanja stariji niži vatrogasni časnik.\nObrazloženje izmjene stavka (3):\nU odnosu na radnu verziju teksta koja je dostavljena vatrogasnim organizacijama, u stavku (3), sada je predloženo niže zvanje, odnosno zvanje stariji niži vatrogasni časnik. Slijedom navedene izmjene, opravdano je i razmjerno smanjenje propisanog uvjeta potrebnog radnog iskustva s pet na četiri godine. Predložena izmjena osigurava razmjernost između razine zvanja i uvjeta za njegovo stjecanje, vodeći računa o stvarnoj složenosti poslova i odgovornosti koje proizlaze iz navedenog zvanja. Dodatno, ovim se prijedlogom izjednačava potreban broj godina radnog iskustva s uvjetima propisanima u stavcima (1) i (2) ovoga članka, u kojima je za stjecanje odgovarajućih zvanja također propisan isti broj godina radnog iskustva, unatoč razlikama u razinama stečenih kvalifikacija. Na taj se način postiže veća dosljednost i ujednačenost normativnog okvira, osigurava pravedniji sustav napredovanja te se uklanjaju neopravdane razlike u uvjetima za stjecanje zvanja unutar istoga članka.","Primljeno na znanje","Primljeno na znanje"]
[13,"ANTE BILANDŽIĆ","III. STJECANJE VATROGASNIH ZVANJA,\nČlanak 7.","Izmjena stavka 3.\nPredlažem sa stavak 3.glasi:\nProfesionalni vatrogasac koji najmanje pet godine obavlja poslove profesionalnog vatrogasca na radnom mjestu za koje je propisan uvjet stečena kvalifikacija na razini 4.1. ili 4.2. HKO te je stekao kvalifikaciju na razini 7.1. sv. ili 7.1. st. HKO-a ispunjava uvjete za stjecanje zvanja mlađi viši vatrogasni časnik.","Primljeno na znanje","Primljeno na znanje"]
[14,"ANTE BILANDŽIĆ","III. STJECANJE VATROGASNIH ZVANJA,\nČlanak 7.","Koji je razlog da je Stavak 3 navedenog članka izmjenjen u odnosu na radnu verziju koja je poslana vatrogasnim organizacijama? Vatrogasac koji ispunjava uvjete postavljene u navedenom stavku ima pravo (po radnoj verziji pravilnika) na zvanje mlađi viši vatrogasni časnik.","Primljeno na znanje","usklađivanje svih propisanih i predviđenih uvjeta za redovno i izvanredno stjecanje vatrogasnih zvanja"]
[15,"ANTONIO MUHAR","III. STJECANJE VATROGASNIH ZVANJA,\nČlanak 7.","Nikako ne povećavati godine iskustva predložene u ovom Pravilniku za stjecanje zvanja, iz razloga što bih na taj način mogli stvoriti problem manjim postrojba, zbog nedostatka kadra, i stvoriti problem u radu postrojbe na način da se onemogući napredovanje samih djelatnika postrojbe na rukovodeća mjesta. Uzeti u obzir da se čak smanje godine iskustva za vatrogasce koji su završili studij usmjeren na vatrogastvo, kako bih se motiviralo vatrogasce na školovanje i unapređenje znanja.\nDopustit nošenje oznaka zvanja čim vatrogasac stekne to zvanje, bez obzira što ne radi na radno mjestu za koje je to potrebno, zato što je to Osobno zvanje, te je stečene potrebna razina kvalifikacije. Ugledati se na druge srodne Žurne službe.\n\nPrema napisanome vatrogasac sa stupnjem obrazovanja 7.1. sv. ili  7.1. st. HKO-a nakon 5 godina tek stječe pravo na zvanje, znači da ga se nazaduje i kažnjava što je završio veći stupanj obrazovanja od vatrogasca 6. sv. ili 6. st. HKO-a, zato što navedeni dolazi za 3 godine do navedenog zvanja. Ili i vatrogasac sa stupnjem obrazovanja 7.1. sv. ili  7.1. st. HKO-a ispunjava uvjete za stjecanje zvanja mlađi niži vatrogasni časnik nakon 3 godine, a zatim nakon još 2 godine ispunjava uvjete za stjecanje zvanja stariji niži vatrogasni časnik. DEFINIRATI","Primljeno na znanje","Primljeno na znanje"]
[16,"ANTONIO MUHAR","III. STJECANJE VATROGASNIH ZVANJA,\nČlanak 7.","Predlažem da se stavak (2) nadopuni: \n\"Profesionalni vatrogasac koji najmanje četiri godine obavlja poslove profesionalnog vatrogasca na radnom mjestu za koje je propisan uvjet stečena kvalifikacija na razini 4.1. ili 4.2. HKO te je stekao kvalifikaciju na razini 6. sv. ili 6. st. HKO-a, ili Profesionalni vatrogasac koji najmanje tri godine obavlja poslove profesionalnog vatrogasca na radnom mjestu za koje je propisan uvjet stečena kvalifikacija na razini 4.1. ili 4.2. HKO te je stekao kvalifikaciju na razini 6. sv. ili 6. st. HKO-a, usmjerenja studijskih programa izravno usmjereni na vatrogastvo (menadžment u vatrogastvu i istrage požara, zaštita od požara i srodna područja) ispunjava uvjete za stjecanje zvanja mlađi niži vatrogasni časnik.\nIsto tako stavak (3)\n\"Profesionalni vatrogasac koji najmanje pet godine obavlja poslove profesionalnog vatrogasca na radnom mjestu za koje je propisan uvjet stečena kvalifikacija na razini 4.1. ili 4.2. HKO te je stekao kvalifikaciju na razini 7.1. sv. ili 7.1. st. HKO-a, ili Profesionalni vatrogasac koji najmanje tri godine obavlja poslove profesionalnog vatrogasca na radnom mjestu za koje je propisan uvjet stečena kvalifikacija na razini 4.1. ili 4.2. HKO te je stekao kvalifikaciju na razini 7.1. sv. ili 7.1. st. HKO-a, usmjerenja studijskih programa izravno usmjereni na vatrogastvo (menadžment u vatrogastvu i istrage požara, zaštita od požara i srodna područja) ispunjava uvjete za stjecanje ispunjava uvjete za stjecanje zvanja stariji niži vatrogasni časnik.\n\nObrazloženje: Smatram da su vatrogasci koji su završili studij usmjeren na vatrogastvo kompetentniji, i prošli više tematike od osoba koje su završili studij nekog drugog usmjerenja, te samim time zaslužuje da prije mogu steći svoje zvanje, a samim time i povećati stručnost prilikom obavljanja svog posla. \n\nPredlažem da se stavak (5) obriše ili izmjeni:\n\"Profesionalni vatrogasci koji ispunjavaju uvjete propisane ovim člankom, vatrogasno zvanja stječu polaganjem ispita sukladno odredbama ovog Pravilnika, a oznake zvanja mogu nositi odmah nakon što polože za navedeno zvanje \"\n\nObrazloženje: Smatram kako Osobno zvanje kao što se i definira kao \"OSOBNO\" vatrogasac stječe po uvjetima kako je navedeno u ovom Pravilniku. Kako je jedan od uvjeta stupanj obrazovanja i kako vatrogasac može steći zvanje prema stupnju obrazovanja bez obzira što radi na radnom mjestu na kojem se ne zahtjeva razinu kvalifikacije koju vatrogasac ima,  on je OSOBNO stekao to zvanje, te prema tome bi trebao moći i nositi oznake za to zvanje. Samim time smatram da je pogrešno, čak i ponižavajuće da se vatrogascu zabrani nositi oznaka za zvanje koje je stekao školovanjem, te ostalim uvjetima. Dao bih i primjer Hrvatske policije koja nema takvo pravilo, nego kada policajac ima ili stekne kvalifikaciju 6 ili 7.1., te stekne uvjete i položi za zvanje, odmah počinje nositi oznake za OSOBNO zvanje koje je stekao, i ako ne radi na radnom mjestu za koje mu je potrebna razina kvalifikacije koju je stekao, tako i piše u UREDBU O POLICIJSKIM ZVANJIMA, NN 7/2022. Također u vojsci također čim steknu veću kvalifikaciju, stječu čin koji im je propisan stupnjem obrazovanja, a ne radnim mjestom, te nose oznake koje su stekli. Smatranja sam da bi time i potaknuli mlade vatrogasce da se školuju i unaprjeđuju svoje znanje, te bi na taj način stekli već broj kvalificiranog i  stručnog kadra.","Primljeno na znanje","Primljeno na znanje"]
[17,"GORAN RUŽIĆ","III. STJECANJE VATROGASNIH ZVANJA,\nČlanak 7.","U članak 7 dodati:\niza stavak 1:\n\nPromijeniti: Profesionalni vatrogasac koji najmanje četiri (4) godina obavlja poslove profesionalnog vatrogasca na radnom mjestu za koje je propisan uvjet stečena kvalifikacija na razini 4.1. ili 4.2. HKO te je stekao kvalifikaciju na razini 5. HKO-a ispunjava uvjete za stjecanje zvanja  mlađi viši vatrogasni dočasnik.\n dodati:\nProfesionalni vatrogasac koji najmanje petnaest (15) godina obavlja poslove profesionalnog vatrogasca na radnom mjestu za koje je propisan uvjet stečena kvalifikacija na razini 4.1. ili 4.2. HKO te je stekao kvalifikaciju na razini 5. HKO-a ispunjava uvjete za stjecanje zvanja viši vatrogasni dočasnik.\n\n\niza stavak 2:\n\nProfesionalni vatrogasac koji najmanje petnaest (15) godina obavlja poslove profesionalnog vatrogasca na radnom mjestu za koje je propisan uvjet stečena kvalifikacija na razini 4.1. ili 4.2. HKO te je stekao kvalifikaciju na razini 6. sv. ili 6. st. HKO-a ispunjava uvjete za stjecanje zvanja niži vatrogasni časnik.\n\nProfesionalni vatrogasac koji najmanje dvadesetpet (25) godina obavlja poslove profesionalnog vatrogasca na radnom mjestu za koje je propisan uvjet stečena kvalifikacija na razini 4.1. ili 4.2. HKO te je stekao kvalifikaciju na razini 6. sv. ili 6. st. HKO-a ispunjava uvjete za stjecanje zvanja stariji niži vatrogasni časnik.\n\niza stavak 3:\n\nProfesionalni vatrogasac koji najmanje petnaest (15) godina obavlja poslove profesionalnog vatrogasca na radnom mjestu za koje je propisan uvjet stečena kvalifikacija na razini 4.1. ili 4.2. HKO te je stekao kvalifikaciju na razini 7.1. sv. ili 7.1. st. HKO-a ispunjava uvjete za stjecanje zvanja niži vatrogasni časnik.\n\nProfesionalni vatrogasac koji najmanje dvadesetpet (25) godina obavlja poslove profesionalnog vatrogasca na radnom mjestu za koje je propisan uvjet stečena kvalifikacija na razini 4.1. ili 4.2. HKO te je stekao kvalifikaciju na razini 7.1. sv. ili 7.1. st. HKO-a ispunjava uvjete za stjecanje zvanja stariji niži vatrogasni časnik.\n\n\niza stavak 4:\n\nProfesionalni vatrogasac koji najmanje deset (10) godina obavlja poslove profesionalnog vatrogasca na radnom mjestu za koje je propisan uvjet stečena kvalifikacija na razini 6. sv. ili 6. st. HKO-a te je stekao kvalifikaciju na razini 7.1. sv. ili 7.1. st. HKO-a ispunjava uvjete za stjecanje zvanja niži vatrogasni časnik.\n\nProfesionalni vatrogasac koji najmanje dvadeset (20) godina obavlja poslove profesionalnog vatrogasca na radnom mjestu za koje je propisan uvjet stečena kvalifikacija na razini 6. sv. ili 6. st. HKO-a te je stekao kvalifikaciju na razini 7.1. sv. ili 7.1. st. HKO-a ispunjava uvjete za stjecanje zvanja stariji niži vatrogasni časnik.\n\nPojašnjenje: Ovim prijedlogom napravila bi se razlika kojom se ne bi izjednačavali vatrogasci sa istom kvalifikacijom, ali različitim radnim iskustvom, a neposredno i radnim mjestom (vatrogasac sa 5 godina staža u većini slučajeva nalazi se na radnim mjestima voditelja grupe i vatrogasca, dok su vatrogasci sa 15 i više godina staža na radnim mjestima voditelja odjeljenja/ smjene ili operativnih dežurnih čime predstavljaju određenu razinu u rukovođenju, vođenju ili zapovijedanju na intervencijama)","Primljeno na znanje","Primljeno na znanje"]
[18,"FILIP POFUK","III. STJECANJE VATROGASNIH ZVANJA,\nČlanak 7.","Nije definirano koliko puta vatrogasac može prema članku 7. pristupiti stjecanju zvanja.\nPrimjerice, vatrogasac ima 6.1. sv. HKO-a i 6 godina iskustva kao profesionalni vatrogasac na radnom mjestu 4.1./4.2. HKO, steče po članku 7. stavku (2) zvanje Mlađi niži vatrogasni časnik. Vatrogasac se nakon nekog vremena raspodijeli na radno mjesto voditelja smjene 2. razine i u međuvremenu završi 7.1. sv. HKO, može li nakon 3 godine rada na tom radnom mjestu pristupiti stjecanju zvanja ponovno po članku 7. stavku (4) za Stariji niži vatrogasni časnik ?","Primljeno na znanje","odredbe članka 7. propisuju uvjete za stjecanje vatrogasnog zvanja, koje se stječe po ispunjenu propisanih uvjeta"]
[19,"FILIP POFUK","III. STJECANJE VATROGASNIH ZVANJA,\nČlanak 7.","Predlažem da se stavak (6) izmijeni i glasi:\nProfesionalni vatrogasci koju su stekli zvanje sukladno odredbama stavka 5. ovog članka, dok nisu raspoređeni odnosno zaposleni na radnom mjestu za koje je kao uvjet propisana razina kvalifikacije koju su stekli, nose oznaku zvanja koja je minimalni uvjet za radno mjesto na koje su raspoređeni.\n\nObrazloženje: osoba posjeduje zvanje vatrogasac, a sukladno članku 7. stavku (3) stekne zvanje Stariji niži vatrogasni časnik (7.1. HKO-a). Nakon toga vatrogasac s vremenom bude raspoređen na rukovodeće radno mjesto srednje razine, npr. položaj II. vrste/radno mjesto II. vrste (6.1. HKO-a), za koje je propisan uvjet najmanje zvanje Viši vatrogasni dočasnik. Smatram da nije primjereno da vatrogasac, iako obavlja poslove radnog mjesta za koje se zahtijeva više zvanje, još sljedećih 5–10 godina na tom radnom mjestu srednje razine nosi oznaku zvanja Vatrogasac (4.1./4.2. HKO-a) – odnosno zvanje koje je imao prije nego što je stekao zvanje Stariji niži vatrogasni časnik (7.1. HKO-a). Smatram da bi na radnim mjestima trebalo nositi najmanje propisano zvanje za to radno mjesto prema \"Prijedlogu Pravilnika o klasifikaciji vatrogasnih postrojbi, klasifikaciji radnih mjesta profesionalnih vatrogasaca i koeficijentima složenosti poslova\"  ako je vatrogasac već stekao veće zvanje od propisanog za to radno mjesto. Ovaj problem pojavljuje se kod svih radnih mjesta razine 4.1./4.2./6.1. HKO-a, na koja se mogu rasporediti vatrogasci koji su stekli zvanje razine 7.1. HKO-a.","Primljeno na znanje","Primljeno na znanje"]
[20,"JAVNA VATROGASNA POSTROJBA ZADAR","III. STJECANJE VATROGASNIH ZVANJA,\nČlanak 10.","U članku 10. stavak 1. spominju se ocjene „uspješan“, odnosno „dobar“, a u članku 11. stavak 1. Pravilnika o zvanjima spominju se ocjene „izvrstan“, odnosno „odličan“ koje su ili uvjet za stjecanje zvanja ili za unapređivanje u zvanju, te bi bilo svrsishodno navesti u članku 36. stavak 2. barem taksativno koje sve ocjene je potrebno predvidjeti, u vidu rangiranja, iako bi za ikakvu ujednačenost i korektnost u primjeni logično bilo propisati i kriterije za navedeno ocjenjivanje na razini cijele države. Logično bi bilo da vatrogasac iz npr. Makarske ima iste kriterije za napredovanje kao i vatrogasac iz Zadra, a ne da postrojbe imaju neograničenu slobodu u propisivanju zahtjeva koje isti mora ispunjavati da bi dobio ocjenu koja mu je potrebna za napredovanje.","Primljeno na znanje","Primljeno na znanje"]
[21,"JAVNA VATROGASNA POSTROJBA ZADAR","III. STJECANJE VATROGASNIH ZVANJA,\nČlanak 11.","U članku 10. stavak 1. spominju se ocjene „uspješan“, odnosno „dobar“, a u članku 11. stavak 1. Pravilnika o zvanjima spominju se ocjene „izvrstan“, odnosno „odličan“ koje su ili uvjet za stjecanje zvanja ili za unapređivanje u zvanju, te bi bilo svrsishodno navesti u članku 36. stavak 2. barem taksativno koje sve ocjene je potrebno predvidjeti, u vidu rangiranja, iako bi za ikakvu ujednačenost i korektnost u primjeni logično bilo propisati i kriterije za navedeno ocjenjivanje na razini cijele države. Logično bi bilo da vatrogasac iz npr. Makarske ima iste kriterije za napredovanje kao i vatrogasac iz Zadra, a ne da postrojbe imaju neograničenu slobodu u propisivanju zahtjeva koje isti mora ispunjavati da bi dobio ocjenu koja mu je potrebna za napredovanje.","Primljeno na znanje","Primljeno na znanje"]
[22,"JURAJ BAN","III. STJECANJE VATROGASNIH ZVANJA,\nČlanak 13.","U članku 13. stavku 15. predlaže se dopuna uvjeta za stjecanje zvanja visoki vatrogasni časnik, na način da se osim propisanih uvjeta propišu uvjeti kojima osobe koje su stekle najmanje stručni naziv prvostupnik/ca (baccalaureus/a) iz područja zaštite od požara (i srodnih studijskih programa) mogu steći zvanje visokog vatrogasnog časnika bez polaganja ispita. \nPredlažem dopunu na sljedeći način. Iza riječi „– pohađanje programa osposobljavanja za zvanje visoki vatrogasni časnik;“ dodati: \n„Ili \n– stečena kvalifikacija iz obrazovanja zaštite od požara na razini 6. sv. ili 6. st. HKO-a, ili stečena kvalifikacija iz obrazovanja zaštite od požara na razini 7.1. sv. ili 7.1 st. HKO-a; \n– najmanje šest godine obavljanja poslova dobrovoljnog vatrogasca u zvanju vatrogasnog časnika; \n– osposobljenost po najmanje dva programa osposobljavanja u sustavu vatrogastva za specijalnost.“\n\nObrazloženje: \nPravilnikom o programu osposobljavanja i usavršavanja vatrogasnih kadrova (NN 61/1994) u članku 19. stavku 5. bilo je propisano „Osobe koje imaju zvanje inženjera zaštite od požara i najmanje 2 godine aktivnog staža u udruzi dobrovoljnih vatrogasaca mogu steći zvanje višeg vatrogasnog časnika bez polaganja ispita“. Nadalje, Pravilnikom o uvjetima za stjecanje vatrogasnih zvanja oznake vatrogasnih zvanja, funkcionalne oznake radnog mjesta, promaknuća i napredovanje kroz vatrogasna zvanja, uvjeti i način prevođenja stečenih vatrogasnih zvanja u nova vatrogasna zvanja (NN 89/2024) stečeno pravo je ukinuto, odnosno osobe koje su stekle zvanje inženjera zaštite od požara nisu više mogle steći zvanje višeg vatrogasnog časnika (ili jednakovrijedno zvanje) bez polaganja ispita. Dakle, u bitnome, stečeno pravo dobrovoljnih vatrogasaca je ukinuto, odnosno oduzeto.\n\nZakonom o Hrvatskom kvalifikacijskom okviru (NN 22/13, 41/16, 64/18,, 47/20, 20/21) propisane su kvalifikacije koje se stječu završetkom sveučilišnih studija, a kojima se potvrđuje primjerena razina znanja i vještina koje omogućavaju obavljanje zanimanja i osposobljenost za neposredno uključivanje u radni proces te život i rad u promjenjivom društveno-kulturnom kontekstu prema zahtjevima tržišnog gospodarstva, suvremenih informacijsko-komunikacijskih tehnologija i znanstvenih spoznaja i dostignuća te u skladu s društvenim potrebama i cjeloživotno učenje. Dakle, evidentno je da dobrovoljni vatrogasci koji su svoje formalno obrazovanje nastavili na sveučilišnim i stručnim studijima, poglavito u području zaštite od požara, stječu kompetencije koje im omogućuju razinu znanja i vještine potrebne za rukovođenje civilnim sektorom i vatrogasnim organizacijama.\n\nPojedini dobrovoljni vatrogasci svoje kompetencije direktno primjenjuju u sustavu vatrogastva kroz znanstvena istraživanja, čime dodatno osnažuju vezu između visokoškolskog obrazovanja i praktičnog upravljanja vatrogasnim organizacijama. Također, u sustavu vatrogastva rade osobe koje su stekle stručna ili sveučilišna zvanja izvan područja zaštite od požara, a obnašaju rukovodeće dužnosti, što jasno potvrđuje da je visokoškolska kvalifikacija – bez obzira na smjer – relevantan temelj za učinkovito upravljanje vatrogasnim sustavom.\n\nUz predložene uvjete od najmanje šest godina obavljanja poslova dobrovoljnog vatrogasca u zvanju vatrogasnog časnika i osposobljenosti u dva specijalistička programa, dodatno se jamči da je osoba koja bez polaganja ispita stječe zvanje visokog vatrogasnog časnika u dovoljnoj mjeri osposobljena za složene dužnosti ovog zvanja. Takva odredba predstavlja i snažan motivacijski faktor za dobrovoljne vatrogasce koji ulažu značajan trud u formalno obrazovanje i osobni profesionalni razvoj, što je posebno važno u kontekstu dugoročnog održavanja i jačanja vatrogasnog sustava.\n\nNadalje, ukidanjem mogućnosti stjecanja zvanja visokog vatrogasnog časnika bez polaganja ispita na temelju relevantnog visokoškolskog obrazovanja, može se raditi o diskriminaciji određene skupine dobrovoljnih vatrogasaca – samo zato što vatrogasnu djelatnost obavljaju dobrovoljno, dok je profesionalnim vatrogascima ta mogućnost ostavljena (članak 6. stavak 9. i 12.). Profesionalni vatrogasac može steći zvanje temeljem bilo koje visokoškolske kvalifikacije, dok se dobrovoljnom vatrogascu ukida pravo da isto ostvari temeljem visokoškolske kvalifikacije upravo iz područja zaštite od požara. Ako se profesionalnim vatrogascima omogućuje napredovanje temeljem kvalifikacije istog studijskog programa koju je završio i dobrovoljni vatrogasac, tada nema racionalnog, sustavnog ni pravnog razloga da se to pravo uskrati dobrovoljnim vatrogascima.\n\nOsim navedenog, predložena dopuna je u potpunosti u skladu s europskim principima priznavanja stručnih kvalifikacija i načelima Direktive 2005/36/EZ, koja potiče mobilnost stručnjaka te priznavanje relevantnih kompetencija, osobito u sektorima sigurnosti, civilne zaštite i upravljanja rizicima. Usklađena je i s politikama Vlade RH u području modernizacije javne uprave, te strateškim ciljevima koji naglašavaju nužnost podizanja kompetencija kadra, valoriziranje formalnog obrazovanja i stvaranje učinkovitijih, pravednijih i transparentnijih sustava.\n\nOsim toga, potrebno je voditi računa o načelu legitimnih očekivanja, kao jednom od temeljnih načela pravne sigurnosti u europskom i hrvatskom pravu. Dobrovoljni vatrogasci koji su započeli ili dovršili visokoškolsko obrazovanje u području zaštite od požara, oslanjajući se na ranije važeće propise koji su im omogućavali stjecanje višeg zvanja bez ispita, imali su legitimno očekivanje da će takvo pravo biti očuvano, odnosno da nepriznavanje neće dovesti do pogoršanja njihova statusa. Ukidanjem tog prava narušava se pravna sigurnost i povjerenje građana u stabilnost propisa. Stoga, predlažem da se u Pravilnik o vatrogasnim zvanjima dodaju odredbe o prijelaznom razdoblju, kako bi svi koji su započeli ili dovršili visokoškolsko obrazovanje u području zaštite od požara, a prije ukidanja Pravilnika o programu osposobljavanja i usavršavanja vatrogasnih kadrova (NN 61/1994) imali legitimnu mogućnost ostvariti svoje očekivano pravo. \n\nDopuna je također u skladu s podacima o kompetencijama u HKO-u, koji jasno prepoznaje stručne i sveučilišne kvalifikacije iz područja zaštite od požara kao kvalifikacije koje nose znanja i vještine upravljanja rizicima, analize opasnosti, donošenja odluka u kriznim situacijama i strateškog planiranja – što su upravo kompetencije potrebne za najviša vatrogasna zvanja.\n\nPredložena izmjena doprinosi i zadržavanju visoko obrazovanog kadra u sustavu dobrovoljnog vatrogastva, jer sustav koji priznaje i vrednuje formalne kvalifikacije motivira pripadnike da ostanu aktivni, napreduju i unaprjeđuju dobrovoljno vatrogastvo kao temelj lokalne i nacionalne sigurnosti.\n\nSlijedom svega navedenog, predlaže se dopuna članka 13. stavka 15. na predloženi način.","Primljeno na znanje","Primljeno na znanje"]
[23,"ANTONIO MUHAR","III. STJECANJE VATROGASNIH ZVANJA,\nČlanak 13.","Ukloniti uvjet osposobljenost po programu osposobljavanja u sustavu vatrogastva za specijalnost za zvanje vatrogasni dočasnik. Smatram da to nije potrebno, te da je dovoljno predložene godine iskustva, te pohađanje programa za navedeno zvanje, razlog je šta nisu svi dobrovoljni vatrogasci spremni polagati specijalnosti, te dobrovoljni vatrogasci obnašaju neke druge dužnosti u društvu, kao što su voditelji mladeži i podmlatka, te ostale neoperativne dužnosti, te im treba omogućiti napredovanje do zvanja dočasnika.\n\nIsto tako, ukloniti uvjet osposobljenost po programu osposobljavanja u sustavu vatrogastva za specijalnost za zvanje vatrogasni časnik. Onima koji imaju uvjet stečena kvalifikaciji na razini 4.1. HKO-a, trogodišnje strukovno obrazovanje u sustavu vatrogastva ili 4.2. HKO-a četverogodišnje obrazovanje u sustavu vatrogastva, zato šta su dobar dio, čak i veći, ishoda učenja odradili prilikom vatrogasnog obrazovanja.\n\nU stavku (15) Uvjet za stjecanje zvanja visoki vatrogasni časnik predlažem uz navedeno dodati i:\nili\n- stečena kvalifikacija najmanje na razini 6. sv. ili 6. st. HKO-a na studiju izravno usmjerenom na vatrogastvo (npr. menadžment u vatrogastvu i istrage požara, zaštita od požara i srodna područja) ;\n\n– najmanje dvije godine obavljanja poslova dobrovoljnog vatrogasca u zvanju vatrogasca;\n\n– pohađanje programa osposobljavanja za zvanje visoki vatrogasni časnik;","Primljeno na znanje","Primljeno na znanje"]
[24,"ANTONIO METIĆ","III. STJECANJE VATROGASNIH ZVANJA,\nČlanak 13.","Iz kojeg razloga dobrovoljni vatrogasac da bi stekao zvanje dočasnika mora imati specijalnost, ali da bi bio visoki vatrogasni časnik ne treba nikakvu specijalnost? Ako osoba završi fakultet i bez specijalnosti dobije zvanje časnika, do visokog vatrogasnog časnika I. reda može doći bez polaganja specijalnosti.\n\nPredlažem da do zvanja časnika vatrogasac ne treba specijalnost.\n\nZa zvanja vatrogasni časnik i vatrogasni časnik I. reda vatrogasac mora imati specijalnost.\nZa zvanja viši vatrogasni časnik i viši vatrogasni časnik I. reda vatrogasac mora imati specijalnost i ispit za vatrogasca s posebnim ovlastima i odgovornostima.\nZa zvanja visoki vatrogasni časnik i visoki vatrogasni časnik I. reda vatrogasac mora imati specijalnost, ispit za vatrogasca s posebnim ovlastima i odgovornostima, te ispit za Vođenje i zapovijedanje na vatrogasnim intervencijama.","Primljeno na znanje","Primljeno na znanje - odredbama Pravilnika su propisana vatrogasna zvanja za čije stjecanje je dovoljna stečena razina obrazovanja 4.1. ili 4.2. HKO te drugi propisano uvjeti, a istovjetno je određeno i z aviše stečene razine obrazovanja."]
[25,"ANTONIO METIĆ","III. STJECANJE VATROGASNIH ZVANJA,\nČlanak 13.","Čl.13. st.15. t.2. - jasno definirati zvanje - između riječi \"vatrogasca\" i \"u\" dodati riječ \"najmanje\"","Prihvaćen","uvršteno"]
[26,"ANTONIO METIĆ","III. STJECANJE VATROGASNIH ZVANJA,\nČlanak 13.","Čl. 13. st. 10.  kao uvjete za stjecanje zvanja vatrogasnog časnika propisuje:\n-stečena kvalifikacija najmanje na razini 6. st.ili 6.sv HKO-a;\n– najmanje dvije godine obavljanja poslova dobrovoljnog vatrogasca u zvanju vatrogasac;\n– pohađanje programa osposobljavanja za zvanje vatrogasni časnik;\n\nAko vatrogasac sa završenom vatrogasnom školom mora imati i vatrogasnu specijalnost da bi bio časnik, zašto ne bi i osobe sa završenim fakultetom koji vjerojatno nema nikakve veze sa vatrogastvom?","Primljeno na znanje","Odredbama Pravilnika propisani su različiti uvjeti za stjecanje vatrogasnog zvanja ovisno o prethodno stečenoj razini obrazovanja prema Hrvatskom kvalifikacijskom okviru."]
[27,"ANTONIO METIĆ","III. STJECANJE VATROGASNIH ZVANJA,\nČlanak 13.","U čl. 13. st. 10. navode se uvjeti za stjecanje zvanja vatrogasni časnik, među kojima je i: \"stečena kvalifikacija najmanje na razini 6. st. ili 6.sv HKO-a; najmanje dvije godine obavljanja poslova dobrovoljnog vatrogasca u zvanju vatrogasac; pohađanje programa osposobljavanja za zvanje vatrogasni časnik;\"\n\nPropisan je vremenski okvir u kojem je potrebno provesti minimalno vrijeme za pristupanje polaganju, ali nije propisano minimalno zvanje. Kada bi doslovno čitali st. 10. možemo zaključiti kako samo osobe sa zvanjem vatrogasca mogu pristupiti osposobljavanju, dok vatrogasci I. reda ili vatrogasni dočasnici ne mogu. Predlažem da se između riječi \"vatrogasca\" i \"u\" doda riječ \"najmanje\".","Prihvaćen","uvršteno"]
[28,"ANTONIO METIĆ","III. STJECANJE VATROGASNIH ZVANJA,\nČlanak 13.","Uvjeti za stjecanje zvanja stariji vatrogasac su najmanje *pet* godina obavljanja poslova dobrovoljnog vatrogasca u zvanju vatrogasac ili najmanje *dvije* godine obavljanja poslova dobrovoljnog vatrogasca u zvanju vatrogasac; dok su Uvjeti za stjecanje zvanja stariji vatrogasac I. reda: najmanje *tri* godine obavljanja poslova dobrovoljnog vatrogasca u zvanju vatrogasac I. reda ili najmanje *jedna* godina u zvanju vatrogasac I. reda.\n\nZa zvanje vatrogasnih dočasnika potrebno je *četiri* godine obavljanja poslova u zvanju dočasnika, odnosno *dvije* ako ima stečenu specijalnost. Za niže zvanje kao što je stariji vatrogasac potrebno je 5 godina, dok je za više zvanje kao što je stariji vatrogasac I. reda potrebno 3 godine. Pa kasnije kod starijeg vatrogasnog dočasnika 4 godine.\n\nZašto toliko \"igre\" brojevima? dolazi do nepotrebne komplikacije oko dodjeljivanja zvanja, odnosno podnošenja zahtjeva za članove. Na ovaj način Pravilnik ne samo da će trebati dobro iščitati, već i dešifrirati.","Primljeno na znanje","Primljeno na znanje"]
[29,"FILIP ŠKARIOT","III. STJECANJE VATROGASNIH ZVANJA,\nČlanak 13.","Prijedlog dopune članka 13. stavka 15.\nOsobe koje imaju zvanje inženjera zaštite od požara i najmanje 4 godine aktivnog staža u udruzi dobrovoljnih vatrogasaca mogu steći zvanje visokog vatrogasnog časnika bez polaganja ispita.","Nije prihvaćen","odredbama Pravilnike su propisani uvjeti i način stjecanja vatrogasnih zvanja"]
[30,"STJEPAN TOMAŠEK","III. STJECANJE VATROGASNIH ZVANJA,\nČlanak 13.","Prijedlog dopune/izmjene članka 13. stavka 13.\n„Kandidatu koji ima stečenu kvalifikaciju najmanje na razini 4.1. Hrvatskoga kvalifikacijskog okvira (HKO), posjeduje zanimanje vatrogasnog tehničara, položen ispit za vatrogasca s posebnim ovlastima i odgovornostima, te ima najmanje deset (10) godina operativnog vatrogasnog staža u dobrovoljnom vatrogasnom društvu (DVD), priznaje se pravo stjecanja zvanja Viši vatrogasni časnik bez obveze pohađanja programa osposobljavanja za navedeno zvanje.”","Primljeno na znanje","Primljeno na znanje"]
[31,"ANTONIO METIĆ","III. STJECANJE VATROGASNIH ZVANJA,\nČlanak 17.","Definirati koliko puta u karijeri vatrogasac može biti unaprijeđen u više zvanje od stečenog.\n\nPrimjerice, ukoliko dobrovoljni vatrogasac stekne zvanje vatrogasnog časnika i bude unaprijeđen u zvanje vatrogasnog časnika I. reda isti ima pravo pristupanju osposobljavanja i za višeg vatrogasnog časnika te STEČI to zvanje, nakon kojeg ponovno može biti promaknut u zvanje višeg vatrogasnog časnika I. reda.","Primljeno na znanje","Primljeno na znanje, propisano odredbama Pravilnika"]
[32,"ANTONIO METIĆ","V. OZNAKE RADNIH MJESTA PROFESIONALNIH VATROGASACA I FUNKCIONALNE OZNAKE U DOBROVOLJNOM VATROGASTVU,\nČlanak 23.","1. dobrovoljni vatrogasac bez određene funkcije – funkcionalna oznaka je bez pletera na svijetlocrvenoj podlozi, opšivena ispustom crvene boje;\n\n2. član dobrovoljnog vatrogasnog društva bez određene funkcije – funkcionalna oznaka je bez pletera na tamnoplavoj podlozi, opšivena ispustom crvene boje\n\nKoja je razlika između te dvije funkcije? Neka bude kao i do sada. Funkcionalna oznaka je bez pletera na svijetlocrvenoj podlozi, opšivena ispustom crvene boje.","Nije prihvaćen","Razlika je u činjenici što jedan vatrogasac ima određenu funkciju u sustavu, a drugi ne."]
[33,"DAMIR HLAJ","V. OZNAKE RADNIH MJESTA PROFESIONALNIH VATROGASACA I FUNKCIONALNE OZNAKE U DOBROVOLJNOM VATROGASTVU,\nČlanak 23.","\"Na poleđini oznake se nalaziti tvrdi čičak.\" - tipfeler","Prihvaćen","Ispravljeno"]
[34,"GORAN RUŽIĆ","VI. PRIJELAZNE I ZAVRŠNE ODREDBE,\nČlanak 27.","Prema odredbama članka 27. stavak 1 vatrogasci kojima je zvanje prevedeno sukladno  Pravilniku o uvjetima za stjecanje vatrogasnih zvanja, oznake vatrogasnih zvanja, funkcionalne oznake radnog mjesta, promaknuća i napredovanje kroz vatrogasna zvanja, uvjeti i način prevođenja stečenih vatrogasnih zvanja u nova vatrogasna zvanja (Narodne novine br.: 89/24) i prevođenjem su dobili zvanja mlađi vatrogasac, vatrogasac i stariji vatrogasac stavljaju se u nepovoljni položaj, odnosno njihovo zvanje određeno je i datum samog prevođenja. Plastični primjer: ako je vatrogasac prevođenjem dobio zvanje stariji vatrogasac, a za zvanje stariji vatrogasac 1. nedostajalo mu je  primjera radi mjesec dana on će zbog vremenskog okvira za polaganje za zvanje stariji vatrogasac 1. reda čekati 2 godine, dok bi prevođenjem prema odredbama novog pravilnika isto dobio danom prevođenja.  Nadalje dio vatrogasnih postrojbi nije proveo prevođenje, pa će time vatrogasci koji imaju jednake ulazne parametre/uvjete biti u povoljnijem položaju, odnosno onima za koje je prevođenje provedeno u nepovoljnom. Iz tog razloga prijedlog je da se sva zvanja za sve vatrogasce prevedu čime bi se izjednačili svi vatrogasci. Nije možda usko vezano ali ovdje se gore opisano pravo pravo može tumačiti kroz članak 9. stavak 3. Zakona o radu (NN 93/14, 127/17, 98/19, 151/22, 46/23, 64/23) koji glasi (3) Ako je neko pravo iz radnog odnosa različito uređeno ugovorom o radu, pravilnikom o radu, sporazumom sklopljenim između radničkog vijeća i poslodavca, kolektivnim ugovorom ili zakonom, primjenjuje se za radnika najpovoljnije pravo, ako ovim ili drugim zakonom nije drukčije određeno.","Primljeno na znanje","Primljeno na znanje"]
[35,"ANTONIO BEGIĆ","VI. PRIJELAZNE I ZAVRŠNE ODREDBE,\nČlanak 28 .","Za kvalifikaciju 4.1. HKO nije određeno najveće zvanje u koje se može prevesti, kao što je u ovom Pravilniku navedeno da redovitim putem napredovanja kvalifikacijski okvir 4.1. HKO završava s zvanjem mlađi niži vatrogasni dočasnik.","Primljeno na znanje","Primljeno na znanje"]
[36,"JURAJ BAN","VI. PRIJELAZNE I ZAVRŠNE ODREDBE,\nČlanak 32.","Predlaže se da se doda novi stavak u kojem se zvanje vatrogasni časnik prevodi u zvanje vatrogasni časnik I. reda (ili drugo više zvanje) pod uvjetom da je dobrovoljni vatrogasaca obavljao poslove dobrovoljnog vatrogasca u zvanju vatrogasni časnik duže od šest godina.\n\nObrazloženje:\nIz Prijedloga Pravilnika o vatrogasnim zvanjima vidljivo je da se zvanje vatrogasni časnik I. klase prevodi u tri različita zvanja, i to jedno iste razine, a dva više razine. S druge strane zvanje vatrogasni časnik se prevodi samo u jedno zvanje iste razine. Obzirom na opseg radnog opterećenja i ishode učenja sukladno Pravilniku o programu osposobljavanja i usavršavanja vatrogasnih kadrova (Narodne novine br.: 61/94) za zvanje vatrogasni časnik, u odnosu na zvanje vatrogasni časnik I. klase, smatram kako je pravedno da se i zvanje vatrogasni časnik prevodi u više vatrogasnih zvanja, osim samo za stariji vatrogasni časnik. ako uzmemo u obzir i godine provedene u zvanju vatrogasnog časnika, kao i osposobljenost dobrovoljnog vatrogasca za samostalno rukovođenje vatrogasnim intervencijama, specijalnosti i sl.","Primljeno na znanje","Primljeno na znanje"]
[37,"ANTONIO METIĆ","VI. PRIJELAZNE I ZAVRŠNE ODREDBE,\nČlanak 32.","Čl. 32. st. 2.  Zvanja vatrogasac, vatrogasni dočasnik i vatrogasni časnik se ne prevode ukoliko nisu ispunjeni uvjeti iz stavka 1. ovog Pravilnika...\n\nNavesti o kojem se članku radi prije riječi \"Stavak 1.\"","Prihvaćen","uvršteno"]
[38,"ANTONIO METIĆ","VI. PRIJELAZNE I ZAVRŠNE ODREDBE,\nČlanak 32.","Propisati jednake potrebne godine za sva zvanja. Ponovno imamo matematiku kod prevođenja. Treba uzeti u obzir da će netko trebati kontrolirati zahtjeve za prevođenje. Kada nadređenoj zajednici pristigne nekoliko stotina zahtjeva ponovno ćemo imati proces koji traje nepotrebno. \n\nMolim Vas, imajte u vidu da velikoj većini dobrovoljaca zvanja po Pravilniku iz 2024. godine nisu prevedena uz opaske \"ne stigne se\"","Primljeno na znanje","Primljeno na znanje"]
[39,"JAVNA VATROGASNA POSTROJBA ZADAR","VI. PRIJELAZNE I ZAVRŠNE ODREDBE,\nČlanak 36.","U članku 10. stavak 1. spominju se ocjene „uspješan“, odnosno „dobar“, a u članku 11. stavak 1. Pravilnika o zvanjima spominju se ocjene „izvrstan“, odnosno „odličan“ koje su ili uvjet za stjecanje zvanja ili za unapređivanje u zvanju, te bi bilo svrsishodno navesti u članku 36. stavak 2. barem taksativno koje sve ocjene je potrebno predvidjeti, u vidu rangiranja, iako bi za ikakvu ujednačenost i korektnost u primjeni logično bilo propisati i kriterije za navedeno ocjenjivanje na razini cijele države. Logično bi bilo da vatrogasac iz npr. Makarske ima iste kriterije za napredovanje kao i vatrogasac iz Zadra, a ne da postrojbe imaju neograničenu slobodu u propisivanju zahtjeva koje isti mora ispunjavati da bi dobio ocjenu koja mu je potrebna za napredovanje.","Primljeno na znanje","Primljeno na znanje"]
[40,"ANTONIO METIĆ","VI. PRIJELAZNE I ZAVRŠNE ODREDBE,\nČlanak 36.","Koji je propisani rok prilagodbe za dobrovoljna vatrogasna društva? Pravilnik iz 2024. godine nažalost nije primijenjen ni jednog dobrovoljca kojeg znam.","Nije prihvaćen","odredbe članka 36. propisuju rok prilagodbe od godinu dana za profesionalne vatrogasce, i dvije godine za sustav dobrovoljnog vatrogastva"]
[41,"ROBERT NOVAK","PRAVILNIK O VATROGASNIM ZVANJIMA,\nOZNAKE RADNIH MJESTA PROFESIONALNIH VATROGASACA ","Nije navedena pripadnost oznake radnog mjesta za 5. HKO","Prihvaćen","usklađeno"]
[42,"ANTONIO METIĆ","PRAVILNIK O VATROGASNIM ZVANJIMA,\nOZNAKE VATROGASNIH ZVANJA DOBROVOLJNIH VATROGASACA ","Gotovo identično, osim za zvanja \"stariji\" i \"specijalist\" sam predlagao i za \"Pravilnik\" iz 2024. Tada nije primijenjeno, a sada u vrlo sličnoj formi jest. Nadam se kako ćete ovaj puta više komentara uzeti u obzir.","Primljeno na znanje","Primljeno na znanje"]